**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2021 թվականի հունվարի 26-ի թիվ 1 որոշմամբ և հրապարակվում է

### “Գնումների մասին” օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԲՄԱՊՁԲ-21/5

Երևանի քաղաքապետարանի կարիքների համար առողջապահական կազմակերպությունների համար բժշկական սարքավորումների և պարագաների ձեռքբերման նպատակով կազմակերպված ԵՔ-ԲՄԱՊՁԲ-21/5 ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 26.01.2021թ. ստացված հարցադրումի և դրա վերաբերյալ 29.01.2021թ. տրամադրված պարզաբանումը`

Հարցադրում N 1

Հարգելի գործընկեր՝

Մրցույթի հրավերի 6-րդ չափաբաժնի Բինոկուլյար մանրադիտակի համար պահանջվում է կայուն շրջանակի առկայություն, որի վրա կարելի է ամրացնել մոնոկուլյար, բինոկուլյար և տրինոկուլյար գլխիկներ:

Խնդրում ենք հստակ պարզաբանել թե մանրադիտակը ինչպիսի գլխիկով պետք է մատակարարվի՝

• Բինոկուլյար թե,

• Տրինոկուլյար ( ի դեպ տրինոկուլյար մանրադիտակը միաժամանակ հանդիսանում է նաև բինոկուլյար, 3-րդ աչքը նախատեսված է նկարահանումների համար բոլոր տեսակների տրինոկուլյար մանրադիտակների համար):

Ըստ հրավերի կարելի է ենթադրել, որ մանրադիտակը պահանջվում է առանց որևէ գլխիկի, քանի որ տեխնիկական բնութագրում շեշտվում է միայն կայուն շրջանակի առկայությունը:

Հայտնում ենք նաև, որ նման բարդ օպտիկական բնութագրեր ունեցող մանրադիտակները չեն լինում մոնոկուլյար տիպի: Մոնոկուլյար են լինում պարզ, ուսանողական, կամ աշակերտական մանրադիտակները:

Պարզաբանում N 1

Տեղեկացնում եմ, որ տեխնիկական բնութագրում նշվել է, որ «Օկուլյարներ՝ լայն դաշտ WF 10X/18» պահանջը, որը նշանակում է, որ մանրադիտակը պետք համալրված լինի բինոկուլյար գլխիկով, այդ իսկ պատճառով առանձին չի մատնանշվել գլխիկի տեսակը:

Իսկ «Բինոկուլյար մանրադիտակի համար պահանջվում է կայուն շրջանակի առկայություն, որի վրա կարելի է ամրացնել մոնոկուլյար, բինոկուլյար և տրինոկուլյար գլխիկներ:» Պահանջը նախատեսվել է անհրաժեշտության դեպքում այլ գլխիկներով համալրելու նպատակով:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել

### ԵՔ-ԲՄԱՊՁԲ-21/5 ծածկագրով գնահատող հանձնաժողովի քարտուղար Գ. Մուրադյանին:

Հեռախոս՝ 011514373։

Էլեկոտրանային փոստ՝ gor.muradyan@yerevan.am։

ԵՔ-ԲՄԱՊՁԲ-21/5ծածկագրով գնման ընթացակարգի գնահատող հանձնաժողովը